|  |  |
| --- | --- |
|  | **7.** |
| **TÖRÖKSZENTMIKLÓS VÁROS POLGÁRMESTERÉTŐL** |
| **E L Ő T E R J E S Z T É S** |
| A Képviselő-testület 2015. április 30. napján tartandó **rendes nyilvános** ülésére |
|  |
|  |
| Előterjesztő megnevezése:  | Markót Imre polgármester |
| Iktatószám:  | 2-78/2015-F-1. |
| Tárgy:  | **A személyes gondoskodást nyújtó szociális szolgáltatások térítési díjának megállapításáról szóló önkormányzati rendelet módosításáról**  |
| Előterjesztés jellege: | **Rendelet-tervezet,** Határozat-tervezet, Tájékoztató, Beszámoló |
| Melléklet:  | 1 db **Rendelet tervezet**1 db **hatásvizsgálati lap** |
| Készítette: | Dr. Majtényi Erzsébet jegyző |
| Véleményezésre megküldve:  | a Képviselő-testület **Pénzügyi és Városfejlesztési** **Bizottsága** és **Szociális, Egészségügyi és Sportbizottsága**részére |
| Véleményezésre bemutatva: | 2015. április 22.  |

**Tisztelt Képviselő- testület!**

1. **ÁLTALÁNOS INDOKOLÁS**

Törökszentmiklós Városi Önkormányzat Képviselő-testülete megalkotta a 4/2015. (II.27.) számú önkormányzati rendeletet a személyes gondoskodást nyújtú szociális szolgáltatások térítési díjának megállapításáról.

A rendelet megalkotására a szociális igazgatásról és szociális ellátásokról szóló 1993. évi III. 92. § (1) bekezdés b) pontjában kapott felhatalmazást. A rendelet hatályba lépését követően került észrevételre, hogy a rendelet értelmező rendelkezésében a házi segítségnyújtás meghatározásában elkülönítetten kezeli az ápolási feladatok körébe tartozó tevékenységeket és a szociális feladatok körébe tartozó tevékenységeket. Ezen elkülönítésre azonban a szociális igazgatásról és szociális ellátásokról szóló 1993. évi III. törvény erre nem ad lehetőséget. Ennek megfelelően szükséges a rendelet értelmező rendelkezéseket tartalmazó szakaszát hatályon kívül helyezni. Ezzel összhangban szükséges továbbá a rendelet 1. és 2. számú mellékleteinek módosítása, tekintve, hogy ebben kerülnek meghatározásra a térítési díjak és a házi segítségnyújtás igénybevétele esetén fizetendő díj esetében szintén elkülönülnek ápolási feladatok körébe tartozó tevékenységek és a szociális feladatok körébe tartozó tevékenységek. Ennek megfelelően lettek meghatározva a térítési díjak is, ami viszont jogszabályellenes.

Fentiekre tekintettel szükséges a rendelet módosítása.

1. **RÉSZLETES INDOKOLÁS**

A R. 1-3. §-a határozza meg, hogy a személyes gondoskodást nyújtó szociális szolgáltatások térítési díjának megállapításáról szóló rendelet mely szakaszai módosulnak.

A R. 4. §-a a hatályról rendelkezik.

1. **ELŐZETES HATÁSVIZSGÁLAT**

*A jogalkotásról* szóló 2010. évi CXXX. törvény 17. §-a alapján, az előzetes hatásvizsgálattal a jogszabály előkészítője felméri a szabályozás várható következményeit. Önkormányzati rendelet esetén a helyi önkormányzat képviselő-testületét az előzetes hatásvizsgálat eredményéről tájékoztatni kell. Ugyanezen törvény 17. § (2) bekezdése értelmében, a hatásvizsgálat során vizsgálni kell

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**A tervezett jogszabály várható következményei, különösen**

**I. társadalmi hatásai:** Elsődleges, célzott hatások:

Az ellátásokért fizetendő térítési díjak, gazdaságos, és megfizethető mértékben történő meghatározása

Másodlagos hatások:

Szükségletekhez igazodó ellátások fenntartása

**II. gazdasági hatásai:** A rendelet módosításával a házi segítségnyújtás térítési díja változik meg, ez bizonyos esetekben megnövelheti az igénybevevők költségeit.

**III. költségvetési hatásai:** Az előterjesztésben foglalt tervezetnek nincs a költségvetésre hatása.

**IV. környezeti következményei:** Az előterjesztés a környezeti tényezőket nem érinti.

**V. egészségi következményei:** Az előterjesztésnek nincs közvetlen egészségügyi hatása.

**VI. adminisztratív terheket befolyásoló hatásai:** A tervezet adminisztratív növekedést nem eredményez.

**VII. megalkotásának szükségessége:** A jogszabály megalkotását a szociális igazgatásról és szociális ellátásokról szóló 1993. évi III. 92. § (1) bekezdés b) pontja kötelezővé teszi a helyi önkormányzatok részére.

**VIII. a jogalkotás elmaradásának várható következményei:** Jelen módosítás elmaradása jogszabálysértést valósít meg.

**IX. alkalmazásához szükséges személyi, szervezeti, tárgyi és pénzügyi feltételek:** Különös feltételeket nem kíván.

Tisztelt Képviselő-testület!

Kérem a rendelet módosításainak megvitatását és elfogadását!

Törökszentmiklós, 2015. április 22.

**Markót Imre**

**polgármester**

**TÖRÖKSZENTMIKLÓS VÁROSI ÖNKORMÁNYZAT**

**KÉPVISELŐ-TESTÜLETÉNEK**

**\_\_\_ /2015. ( \_\_\_ )**

**ÖNKORMÁNYZATI RENDELETE**

**a személyes gondoskodást nyújtó szociális szolgáltatások térítési díjának megállapításáról szóló 4/2015. (II.27.) számú önkormányzati rendeletének módosításáról**

Törökszentmiklós Városi Önkormányzat Képviselő-testületének a szociális igazgatásról és szociális ellátásokról szóló 1993. évi III. törvény 92. § (1) bekezdésének b) pontjában kapott felhatalmazás alapján a társulásai megállapodásban erre kijelölt települési önkormányzat Képviselő-testülete, Törökszentmiklós-Tiszatenyő Önkormányzati Társulás által fenntartott Kistérségi Szociális Szolgáltató Központ által nyújtott szociális szolgáltatások térítési díjáról megalkotott 4/2015. (II.27.) számú önkormányzati rendeletét (továbbiakban: Rendelet) az alábbiak szerint módosítja:

1. §

A Rendelet, értelmező rendelkezéseket tartalmazó 8. §-a hatályát veszti.

1. §
	1. A Rendelet 1. számú mellékletének (1) pontja helyébe az alábbi szövegrész lép:

**Törökszentmiklós településen fizetendő térítési díjak:**

(1) Házi segítségnyújtás igénybevétele esetén 200-Ft/óra

1. §

(1) A Rendelet 2. számú mellékletének (1) pontja helyébe az alábbi szövegrész lép:

**Tiszatenyő településen fizetendő intézményi térítési díjak:**

(1) Házi segítségnyújtás igénybevétele esetén 150-Ft/óra

1. §

Jelen rendelet a kihírdetését követő napon lép hatályba és az azt követő napon hatályát veszti.

Törökszentmiklós, 2015. április 30.

|  |  |
| --- | --- |
| Markót Imrepolgármester | Dr. Majtényi Erzsébetjegyző |